Source: https://tax-fin-lex.si/Zbirke/SodnaPraksaList?nodeId=8b22e67d-3924-4f6c-b4eb-ef9f9bd83338
Timestamp: 2020-08-12 06:21:55+00:00

Document:
Sklep II Kr 11/2004
VS22374
ZKP člen 201, 201/1-3, 205, 205/2, 184, 184/2.
pripor - ponovitvena nevarnost - podaljšanje pripora, o katerem odloča Vrhovno sodišče - vložitev obtožnice - rok za vložitev
Ker je državno tožilstvo prejelo spis po končani preiskavi dne 27.7.2004, mora imeti na razpolago instrukcijski rok petnajstih dni, ki ga določa 2. odstavek 184. člena ZKP, zato je Vrhovno sodišče obdolženemu podaljšalo pripor prav v skladu s tem rokom za vložitev obtožnice. Ne morejo pa biti razlogi za nadaljnje podaljšanje pripora okoliščine, ki so povezane z letnim dopustom državnega tožilca.
Sodba VIII R 13/2004
VS31932
ZUS člen 1.ZPP člen 24, 25.
Spor o pristojnosti - začasna odredba v zavarovanje nedenarne terjatve
Če je postopek med strankama tekel po določilih upravnega postopka, je za odločanje o predlogu za izdajo začasne odredbe v zavarovanje nedenarne terjatve pristojno tisto sodišče, ki bi bilo v sledečem sodnem postopku pristojno za odločanje o zahtevku ene od strank do druge stranke.
Sodba I Up 1020/2001
VS15996
ZKIK člen 28.
zaplemba premoženja - priglasitev premoženja iz 28. člena ZKIK - upravna odločba
Prijava iz 28. člena ZKIK ni upravni akt.
Sodba I Up 869/2004
VS16038
ZAzil člen 35, 35/2, 36, 36-5.
pospešeni postopek - očitno neutemeljena prošnja za azil
V tako imenovanem pospešenem postopku po določbi 2. odstavka 35. člena ZAzil se ne ugotavlja izpolnjevanje pogojev za priznanje azila. Ugotavlja se zgolj obstoj razlogov očitne neutemeljenosti prošnje za azil. Večkratno vlaganje prošenj, umik prošnje, ustavitev postopka na podlagi 5. alinee 1. odstavka 42. člena ZAzil, umik tožbe ter dejstvo, da tožnik ne upošteva odločb slovenskih državnih organov, so okoliščine, ki utemeljujejo sklep, da je tožnik zaprosil za azil zato, da bi odložil prisilno odstranitev iz RS. Takšno ravnanje se po 5. alinei 36. člena ZAzil šteje za zavajanje oziroma za zlorabo postopka in je po 1. alinei 2. odstavka 35. člena ZAzil razlog za zavrnitev prošnje kot očitno neutemeljene.
Sodba I Up 445/2002
VS16085
ZDen člen 4. ZTLR člen 20, 20/2.
podlaga za denacionalizacijo - prehod zasebne lastnine v družbeno - pridobitev lastninske pravice na podlagi odločbe državnega organa
Za odločitev o denacionalizaciji je pomemben dejanski prehod zasebne lastnine v družbeno lastnino in ni pomembno, kdaj se je vpis družbene lastnine dejansko izvršil. Za pridobitev lastninske pravice na nepremičnini na podlagi odločbe državnega organa ni nujna vknjižba takšne lastnine v zemljiško knjigo.
Sklep I Up 855/2004
VS16157
ZUS člen 34, 34/1-4.
tožba v zadevi brezplačne pravne pomoči - umik tožbe prenehanje pravnega interesa
Pravni interes za tožbo v zadevi brezplačne pravne pomoči je prenehal z umikom tožbe, v zvezi s katero je tožnik zaprosil za odobritev brezplačne pravne pomoči.
Sodba I Up 866/2004
ZAzil člen 35, 35/2.
očitno neutemeljena prošnja za azil - mednarodni oboroženi spopad
Za osebe, prisiljene zapustiti izvorno državo zaradi mednarodnih ali lokalnih oboroženih spopadov, je po mednarodnem pravu predvidena druga vrsta zaščite in ne zaščita v obliki azila. Čeprav bi sicer tuja agresija lahko imela za posledico preganjanje zaradi enega izmed razlogov za priznanje azila, naštetih v Ženevski konvenciji, tega v obravnavanem primeru v prošnji za azil tožnik niti ni zatrjeval, zato so bili izpolnjeni pogoji za odločanje po 2. alinei 2. odstavka 35. člena ZAzil.
Sklep I Up 819/2004
VS15997
ZUS člen 30, 69, 69/1.
začasna odredba - predpostavke za vložitev predloga - zahteva za odložitev izvršbe
Tožnik ne more pri sodišču zahtevati izdaje začasne odredbe po 1. odstavku 69. člena ZUS, če ni pred tem zahteval odložitve izvršitve izpodbijanega akta pri organu, ki je pristojen za njegovo izvršitev.
Sklep I Up 820/2004
VS15998
ZUS člen 22, 69, 69/1.
vrnitev v prejšnje stanje - procesna predpostavka - zamuda roka
Ni mogoče predlagati vrnitve v prejšnje stanje zato, ker tožnik ni izpolnil procesne predpostavke za vložitev zahteve za izdajo začasne odredbe po 1. odstavku 69. člena ZUS. Pogoj za vložitev predloga za vrnitev v prejšnje stanje je namreč zamuda roka, tožnik pa s tem, ko odložitve izvršitve izpodbijanega akta ni predlagal pri organu, pristojnem za izvršbo, ni zamudil nobenega roka.
Sklep I Upr 11/2004
VS15990
ZBPP člen 33.ZUP člen 26, 26/1-3. ZUS člen 16, 16/1.ZPP člen 18, 18/2.
brezplačna pravna pomoč - spor o pristojnosti - pristojni organ za odločanje o sporu
Na podlagi 2. odstavka 18. člena ZPP (1. odst. 16. člena ZUS) se mora sodišče, ki med postopkom ugotovi, da za odločitev o sporu (med dvema predstojnikoma okrožnih sodišč, ki sta se izrekla za krajevno nepristojna za odločanje o BPP), ni pristojno sodišče, temveč kakšen drug organ (v konkretnem primeru Vlada RS - 3. točka 1. odstavka 26. člena ZUP), izreči za nepristojno in zavreči vlogo.
Sodba I Ips 204/2004
VS22373
ZKP člen 201, 201/1-2, 201/1-3, 420, 420/2.
pripor - ponovitvena nevarnost - stopnja ponovitvene nevarnosti - koluzijska nevarnost (vplivanje na priče)
Kljub temu da sta v postopku odločanja o odreditvi pripora obdolženec in njegov takratni zagovornik pritrdila stališču, da je podan priporni razlog koluzijske nevarnosti, to ni odvezalo sodišča dolžnosti, da določno navede tiste posebne okoliščine, na podlagi katerih sklepa, da je podana opravičena bojazen, da bo obdolženec oviral potek kazenskega postopka, s tem da bo vplival na priče. Določba 2. točke 1. odstavka 201. člena ZKP, ki ureja priporni razlog koluzijske nevarnosti, zahteva ugotovitev posebnih okoliščin, ki neposredno kažejo na možnost vplivanja na priče, udeležence ali prikrivalce. To pomeni, da ne zadostuje abstraktna možnost vplivanja, ki je podana vselej, kadar je treba zaslišati določene osebe. Za odreditev pripora iz razloga po 3. točki 1. odstavka 201. člena ZKP, ko gre za kazniva dejanja, s katerimi se varnost ljudi hudo ogroža, zadošča že manjša stopnja ponovitvene nevarnosti, kot pri tistih kaznivih dejanjih, s katerimi ta varnost ni v tolikšni meri ogrožena. Obdolženčevo rafalno streljanje iz neposredne bližine proti skupini ljudi pomeni hudo ogrožanje njihove varnosti.
Sklep I Ips 54/2002
VS22378
zahteva za varstvo zakonitosti - umik zahteve
Sklep II Kr 10/2004
VS22371
pripor - ponovitvena nevarnost - podaljšanje pripora, o katerem odloča Vrhovno sodišče - neogibna potrebnost pripora
Določbo 2. odstavka 205. člena ZKP si je treba razlagati tako, da vrhovno sodišče o predlogu upravičenca odloči šele neposredno pred iztekom prejšnjega podaljšanja pripora. Podaljšanje pripora iz razloga ponovitvene nevarnosti (3. točka 1. odstavka 201. člena v zvezi z 2. odstavkom 205. člena ZKP).
Sodba I Ips 277/2003
VS22421
Zakon o kaznivih dejanih zoper ljudstvo in državo (ZKLD) člen 3, 3-3, 3-5, 3-10, 2, 2/1, 2/2.
kazniva dejanja zoper ljudstvo in državo - vojni zločin - vohunstvo
Vsa dejanja, opredeljena v 3. členu ZKLD, je treba obravnavati skupaj z določbo 2. člena istega zakona. Kaznivo dejanje po 5. točki 3. člena ZKLD je uresničil tisti storilec, ki je storil katero od izvršitvenih oblik tega kaznivega dejanja tudi proti zaveznikom Federativne ljudske republike Jugoslavije, vendar na njenem ozemlju.
Sodba I Ips 96/2002
VS22424
ZKP člen 248.KZ člen 254, 254/1, 254/3, 126, 125/13-3. ZPD člen 16, 16/1.
izvedenstvo finančne stroke - kazniva dejanja zoper gospodarstvo - davčna zatajitev - prometni davek - velika premoženjska korist
Zahteva sodišča v odredbi, naj izvedenec poda tudi mnenje o zakonitosti uvozno izvoznih poslov, je nepotrebna, saj gre za vprašanje uporabe prava.
Sodba I Ips 18/2003
VS22400
ZKP člen 251, 44, 44/3.
izvedenstvo - izvedenec, zaposlen pri Centru za kriminalističnotehnične preiskave (CKTP) - izločitev izvedenca
Okoliščina, da je izvedenka zaposlena pri Centru za kriminalističnotehnične preiskave ni razlog, da ne bi mogla biti postavljena za izvedenko.
Sklep I R 56/2004
VS07800
določitev krajevne pristojnosti po višjem sodišču - delegacija pristojnosti iz tehtnih razlogov - nezaupanje v sodstvo
Tožnik izraža nezaupanje v delo sodišča, ter blati ugled vseh sodišč, delavcev v pravosodju, državnih organov in političnih strank. To pa ni tehten razlog za prenos pristojnosti na drugo sodišče, ki je stvarno pristojno za sojenje v sporih na drugem območju.
Sodba I Up 696/2000
VS15991
ZUP (1986) člen 256, 256/1, 256/2.
odločanje o obnovi postopka - formalni pogoj - verjetno izkazana okoliščina, na katero se predlog opira
Formalni pogoji iz 1. odstavka 256. člena ZUP/86 niso izpolnjeni, če se predlog za dovolitev obnove postopka nanaša na okoliščine, ki ne morejo pripeljati do drugačne odločitve oziroma nimajo vpliva na spremembo dejanskega stanja.
Sklep I Up 655/2001
JAVNA NAROČILA - UPRAVNI SPOR
VS16001
ZRPJN člen 23. ZUS člen 1, 34, 34/1-3.
revizija postopka oddaje javnega naročila - odločitev o zahtevi za revizijo - varstvo v upravnem sporu
Odločitev o zahtevi za revizijo postopka oddaje javnega naročila po Zakonu o javnih naročilih ni upravni akt ali drug posamičen akt, s katerim se odloča o pravici, obveznosti ali pravni koristi posameznika, zato zoper ta akt ni varstva v upravnem sporu.
Sklep I Up 997/2001
VS16050
ZUS člen 50, 50/1, 50/2, 74, 74/4. ZDoh člen 6.
dohodnina - upravni spor - sporno dejansko stanje - bistvena kršitev določb postopka v upravnem sporu - sojenje na seji
Bistvena kršitev določb postopka je podana vselej, kadar je dejansko stanje v zadevi sporno, stranke predlagajo izvedbo glavne obravnave, sodišče prve stopnje pa glavne obravnave ne opravi in to vpliva na pravilnost in zakonitost sodbe.

References: ZKP 
 sodišče 
 sodišče 

ZKP 
 sodišče 
 ZKP 
 sodišče 

ZKP 

ZKP 
 sodišče